recursal/SuperWikiNEXT-32B huggingface dataset:
பிரான்ஸ் எஸ். மெயர் என்பவர் 1898 இல் வெளியிட்ட "அலங்காரங்களுக்கான கையேடு" (*A Handbook of Ornament*) என்னும் நூலிலுள்ள அலங்காரக் கந்துகள்.
**கந்தணி** (Baluster) என்பது, படிக்கட்டுகள், மாடங்கள் (balcony), மேல் முற்றங்கள் (terrace) போன்றவற்றின் விளிம்புகளில் பாதுகாப்புக்காக அமைக்கப்படும் ஒரு குட்டையான தடுப்பைக் குறிக்கும். இச்சொல் *கந்து* + *அணி* என இரு சொற்கள் இணைந்து அமைந்தது. இங்கே *கந்து* என்பது குட்டையான ஒரு கம்பம் அல்லது தூணைக் குறிக்க, *அணி* வரிசையாக அமைந்தது எனப் பொருள் படுகிறது. எனவே **கந்தணி** குட்டைத் தூண்களின் வரிசை எனப்பொருள்படும். இச்சொல் "balustrade" என்னும் ஆங்கிலச் சொல்லின் சொல்வரலாற்றைக் கருத்தில் கொண்டு உருவாக்கப்பட்ட தமிழ்ச்சொல் ஆகும். 

கந்தணி என்பது வரிசையாக அமைந்த **கந்து** எனப்படும் குட்டைத் தூண்களையும் அவற்றின் மீது தாங்கப்படுகின்ற சட்டம் ஒன்றையும் ஒருங்கே குறிக்கப் பயன்படுகிறது. இது, மரம், காங்கிறீற்று, உலோகம், பிளாஸ்டிக்கு போன்ற பல வகைப் பொருட்களால் உருவாக்கப்படுகின்றது.

உசாத்துணை
---------

1. ↑  Cast-stone balusters were a development of the 18th century in Great Britain (see Coade stone), cast iron balusters a development largely of the 1840s.
**நெடுவாசல் இயற்கை எரிவாயு திட்டம்** என்பது தமிழ்நாட்டின் புதுக்கோட்டை மாவட்டத்திலுள்ள நெடுவாசல் எனும் சிற்றூரில் இயற்கை எரிவாயு எடுப்பதற்காக இந்திய அரசு வகுத்துள்ள திட்டமாகும். இந்தியாவின் பல்வேறுபகுதிகளில் இயற்கை எரிவாயு எடுப்பதற்காக ஒப்பந்தம் ஒன்றின் மூலமாக தனியார் எண்ணெய் நிறுவனங்களை இந்திய அரசு தேர்வு செய்தது. அந்த 31 இடங்களில் ஒன்று நெடுவாசல் ஆகும்.

திட்டத்திற்கு எதிரான போராட்டங்கள்
---------------------------------

* பிப்ரவரி 21, 2017 - ஹைட்ரோ கார்பன் எடுக்க அனுமதிப்பட்ட இடத்தை ஓஎன்ஜிசியில் பணிபுரியும் முதன்மை அதிகாரி பார்வையிட வந்தபோது, அவர் பயணித்த மகிழுந்தை பொதுமக்கள் சுற்றி வளைத்தனர். வடகாடு காவற்துறையால் அவர் மீட்கப்பட்டார்.

போராட்டம் தற்காலிகமாகக் கைவிடப்பட்டது
-------------------------------------

மக்களின் வாழ்வாதாரத்தைப் பாதிக்கின்ற எரிவாயு உறிஞ்சும் திட்டங்களைத் தொடரப் போவதில்லை என்று நடுவண் அரசு அளித்த வாக்குறுதியை ஏற்று நெடுவாசல் போராட்டம் 2017, மார்ச்சு 10ஆம் நாள் தற்காலிகமாகக் கைவிடப்பட்டது. கிராம மக்கள், சுற்றுச்சூழல் ஆர்வலர்கள், இளையோர் என்று பல தரப்பினர் தொடர்ச்சியாக 22 நாட்கள் இந்தப் போராட்டத்தில் ஈடுபட்டிருந்தனர்.

மேற்கோள்கள்
-----------

1. ↑  "இயற்கை எரிவாயு எடுப்பதற்கு இந்திய அரசு ஒப்பந்தம்".
2. ↑  "இயற்கை எரிவாயு எடுப்பதற்கு எதிராக களம் இறங்கி போராடும் இயற்கை ஆர்வலர்கள்". தி இந்து (தமிழ்). 22 பிப்ரவரி 2017. 22 பிப்ரவரி 2017 அன்று பார்க்கப்பட்டது.
3. ↑  "ஹைட்ரோ கார்பன் எடுக்கும் இடத்தை பார்வையிட வந்த அதிகாரியை முற்றுகையிட்ட பொதுமக்கள்!". நியூஸ்7 தமிழ். 22 பிப்ரவரி 2017. 22 பிப்ரவரி 2017 அன்று பார்க்கப்பட்டது.
4. ↑

உசாத்துணை
---------

* Villagers oppose move to allow gas exploration
**நெட்டிலிங்கம்** (*Polyalthia longifolia*) சில சமயங்களில் *அசோக மரம்* எனத் தவறாக அழைக்கப்படுகிறது. எனினும் *அசோகு* (*saraca indica*) என்னும் மரமே பழைய நூல்களில் *அசோகம்* என அழைக்கப்படுவதால், இம் மரம், *போலி அசோகம்* என்றும் குறிப்பிடப்படுவது உண்டு. இது சுமார் 15 மீட்டர் (50 அடி) வரை உயரமாக வளரக்கூடியது. நீண்டு மெலிந்த கூம்பு வடிவில் வளரும் இது, கிளைகளைப் பரப்பி வளர்வதில்லை. மெலிந்து, கிடை மட்டத்துக்குக் கீழ்ச் சுமார் 45 பாகை அளவில் கீழ் நோக்கிய நிலையில் வளரும் இதன் கிளைகள் சுமார் ஒரு மீட்டர் நீளம் வரையே வளர்கின்றன. ஒடுங்கி நீளமாகவும், இருபுறமும் பளபளப்பாகவும் இருக்கும் இதன் இலைகள் தடிப்பானவை, விளிம்புகளில் அலையலையாக நெளிந்து காணப்படும். இலையின் வடிவமும், இவை தொங்கிய நிலையில் காணப்படுவதும், இம்மரத்தின் மூல இடம் அதிக மழைவீழ்ச்சி கொண்ட இடமாக இருக்கக்கூடும் என்ற கருத்தை உருவாக்கியுள்ளது. 

நெட்டிலிங்க மரம், இந்தியாவின் தென்பகுதிகளையும் இலங்கையையும் தாயகமாகக் கொண்டது. பாரம் குறைந்த இந்த மரம் மேள வாத்தியங்கள் செய்வதற்கும் பயன்படுகின்றது. 

இம்மரத்தின் பூக்களோ, பழங்களோ கவர்ச்சியானவை அல்ல. இலைகளின் அழகுக்காகவே இவை விரும்பி வளர்க்கப்படுகின்றன. மதிலோரமாகவும், பாதைகளின் இருமருங்கும் வரிசையாக நட்டு வளர்ப்பதற்குப் பொருத்தமானது. 

வேறுபாடு
இதன் இனங்கள்

* அசோக மரம்
* செயலை மரம்

குறிப்புகள்
-----------

1. ↑  Santhapau, H.; Common Trees; National Book Trust, New Delhi. ஏழாம் பதிப்பு 1999 (முதல் பதிப்பு 1966) பக். 89.

இவற்றையும் பார்க்கவும்
----------------------

|  |  |
| --- | --- |
| Search Wiktionary | விக்சனரியில் ***நெட்டிலிங்கம்*** என்னும் சொல்லைப் பார்க்கவும். |

* மரங்கள் பட்டியல்
**இரெபேக்கா ஆன்னி வுட் எல்சன்** *(Rebecca Anne Wood Elson)* (2 ஜனவரி 1960 – 19 மே 1999) ஒரு கனடிய அமெரிக்க வானியலாளரும் எழுத்தாளரும் ஆவார்.

இரெபேக்கா எல்சன் (1987)
குவிபெக், மாண்ட்ரீலில் பிறந்த இவர், தன் பதினாட்டை அகவையிலேயே புவியியலாளராகிய தன் தந்தையாருடன் அவரது கள் ஆய்வுகளுக்காக கனடாவுக்குப் பலமுறை சென்றுள்ளார். இவர் முதலில் உயிரியலைத் தேர்வுசெய்தாலும் (குறிப்பாக மரபியலில் ஆர்வம் காட்டினாலும்) பின்னர் வானியலுக்கு மாறி சுமித் கல்லூரியில் வானியலில் இளவல் பட்டம் பெற்றார். இங்கே இவரது ஆசிரியராக வாடிரவுட் சீட்டர் விளங்கினார். இவரது பட்டப்படிப்பில் எடின்பர்கில் உள்ள ஆந்திரூ பல்கலைகழகத்தில் பணியமர்த்தமும் உள்ளடக்கியதாகும். இவர் பிரித்தானியக் கொலம்பியா பல்கலைக்கழகத்தில் இயற்பியலில் முதுவர் பட்டம் பெற்றார். பின்னர் கேம்பிரிட்ஜ் பல்கலைக்கழகத்தில் சேர்ந்தார். அங்கு இவருக்கு நியூட்டன் மாணவ நல்கை கிடைத்தது. அங்கே இவர் தன் முனைவர் பட்டத்தை வானியலில் பெற்றார். முனைவர் பட்டப்படிப்பின்போதே இவர் கேபெராவில் உள்ள மவுண்ட் சுத்திரான்போ வானிகாணகத்தில் கென் பிரீமன் கீழ் பணிபுரிந்துள்லார். இவர் தன் முதுமுனைவர் படிப்பை ஜான் நேத்தா பக்கல் மேற்பார்வையில் உயராய்வு நிறுவனத்தில் மேற்கொண்டார். இவர் 1989 இல் இராடுகிளிப் கல்லூரியில் பண்டிங் ஆய்வுநல்கையைப் பெற்றார். இங்கு இவர் ஆக்கநிலை எழுதலைப் பற்றிப் பாடம் எடுத்தார். இவர் 1990 களில் கேம்பிரிட்ஜ் வானியல் நிறுவணத்துக்கு வந்து ஆய்வுப் பொறுப்பை ஏற்று தன் எஞ்சிய வாழ்க்கையை அங்கேயே கழித்தார். இவர் ஆய்வு பேரியல் பால்வெளிக் கொத்துகள், வான்வேதியியல் (வேதியியல் படிமலர்ச்சி), பால்வெளி உருவாக்கம் ஆகிய புலங்களில் அமைந்தது. 1990 இல் அபுள் விண்வெளி ஆய்வு மையம் முதல் நோக்கீட்டுப் படிமங்களை வெளியிட்டது. வானியலாலர்கள் அப்படிமங்கள் விண்வெளித் தொலைநோக்கி ஆடியின் பிறழ்வுகளால் வீணாகியதால் மிகவும் கவலைப்பட நேர்ந்தது. என்றாலும், தொலைநோக்கி பழுது பார்க்கப்பட்டதும் எடுக்கப்பட்ட படிமங்கள் வானியல் ஆய்வை முடுக்கிவிட்டது. அப்போது பேரளவு நிதி ஒதுக்கீடு எல்சன் குழுவுக்கே கிடைத்தது.

இவர் தன் 29 ஆம் அகவையில் புற்றுநோய்க்கு ஆட்பட்டார். உரிய மருத்துவம் பெற்றதும் நோய் அடங்கியது. இவர் 1996 இல் இத்தாலிய ஓவியராகிய ஏஞ்சலோ தி சின்ழ்சியாவை மணந்தார். என்றாலும், விரைவிலேயே புற்றுநோய் இவரை மீண்டும் தாக்கியது. இவர் புற்றுநோயால் 1999 இல் தன் 39 ஆம் அகவையில் இறந்தார்.

இவர் தன் பதின் அகவைகளில் இருந்து இதுவரை எழுதிய கவிதைகள் இறப்புக்குப் பின்னர் 2001 இல் பிரித்தானியாவில் வெளியிடப்பட்டன. இந்தக் கவிதை நூலின் தலைப்பு*இன்னலைத் தாண்டும் பொறுப்பு* என்பதாகும். இந்நூல் 2002 இல் மீண்டும் அமெரிக்காவில் வெளியிடப்பட்டது. இந்தக் கவிதைத் தொகுப்பு அவ்வாண்டின் சிறந்த நூலாக பொருளியலாளர் இதழ் தேர்வு செய்தது.

இவர் அவரது குறுகிய வாழ்நாளில் 52 அறிவியல் ஆய்வுத்தாள்களை வெளியிட்டுள்லார்.

நூல்தொகை
--------

* *A Responsibility to Awe* (2001) ISBN 1-903039-54-1

மேற்கோள்கள்
-----------

1. ↑  Hill, Wayne. "Obituary: Rebecca Elson". *The Independent*. 28 July 2016 அன்று பார்க்கப்பட்டது.
2. ↑  "Books of the Year." *The Economist.* 20 December 2001.

வெளி இணைப்புகள்
---------------

* Samples of Elson's poetry பரணிடப்பட்டது 2006-03-03 at the வந்தவழி இயந்திரம் from Chabot College
* "A critical moment in stellar evolution", a bulletin from the journal Nature describing research by Elson
**இலியோன் லூக் மெந்தோங்கா** (**Leon Luke Mendonca)** இந்தியாவைச் சேர்ந்த ஓர் சதுரங்க வீரர் ஆவார். 2006 ஆம் ஆண்டு மார்ச்சு மாதம் 13 ஆம் தேதியன்று இவர் பிறந்தார். கிராண்டுமாசுட்டர் பட்டத்திற்கு தகுதி பெற்ற அறுபத்தேழாவது இந்தியர் என்று அறியப்படுகிறார். 2021 ஆம் ஆண்டு சனவரி மாதம் பிடே அமைப்பு இவருக்கு இத்தகுதியை வழங்கியது.

சதுரங்க வாழ்க்கை
----------------

மெந்தோங்கா 2019 ஆம் ஆண்டு 12 ஆண்டுகள், 11 மாதங்கள் மற்றும் 3 நாட்கள் என்ற வயதில் பன்னாட்டு சதுரங்க மாசுட்டர் என்ற தகுதியைப் பெற்றார். 2020 ஆம் ஆண்டு மார்ச்சு மாதத்தில் கோவிட் பெருந்தொற்று காரணமாக ஊரடங்கு உத்தரவு பிறப்பிக்கப்பட்டதால் கிழக்கு ஐரோப்பாவில் சிக்கிக் கொண்டார். 2020 ஆம் ஆண்டு அக்டோபர் மாதத்தில் அங்கேரியில் நடந்த ரிகோ சதுரங்க கிராண்டுமாசுட்டர் போட்டியில் இவர் தனது முதல் கிராண்டுமாசுட்டர் தகுதி நிலையை அடைந்தார். அடுத்த 21 நாட்களுக்குள், புடாபெசுட்டில் நடைபெற்ற மற்றொரு கிராண்டுமாசுட்டர் போட்டியில் வென்று இரண்டாவது கிராண்டுமாசுட்டர் தகுதிநிலையையும் அடைந்தார். மெந்தோங்கா தனது மூன்றாவது மற்றும் இறுதி கிராண்டுமாசுட்டர் தகுதிநிலையை 2020 ஆம் ஆண்டு டிசம்பரில் நடைபெற்ற இத்தாலியின் பசானோ டெல் கிரப்பா வெர்கானி கோப்பை சதுரங்கப் போட்டியில் இரண்டாவது இடத்தைப் பிடித்தார். இதன் மூலம் 14 ஆண்டுகள், 9 மாதங்கள் மற்றும் 17 நாட்களில் கிராண்டு மாசுட்டர் பட்டம் வென்று சாதனை படைத்த அனுராக் மமாலைத் தொடர்ந்து கிராண்டுமாசுட்டர் பட்டம் வென்ற இரண்டாவது கோவா மாநில சதுரங்க வீரர் என்ற பெருமைக்கு உரியவரானார். மெந்தோங்காவிற்கு அதிகாரப்பூர்வமாக கிராண்டுட்மாசுட்டர் என்ற பட்டம் 2021 ஆம் ஆண்டு சனவரி மாதத்தில் வழங்கப்பட்டது.

மேற்கோள்கள்
-----------

1. ↑  Pinto, Basil Sylvester (2 July 2019). "I want to be a GM as soon as possible: Leon Luke Mendonca". *ChessBase India*. .
2. ↑  "Leon Mendonca wins in Hungary, earns second GM norm in space of 21 days". *The Indian Express*. Press Trust of India. 18 November 2020. .
3. ↑  "Goa's 14-year-old Leon Mendonca becomes India's 67th Grandmaster". *Sportstar*. Press Trust of India. 31 December 2020. .
4. ↑  Prasad, RS (31 December 2020). "Leon becomes India's 67th Grandmaster". *The Times of India*. .
5. ↑  "Title Application" (PDF). *fide.com*. FIDE. 27 January 2021 அன்று பார்க்கப்பட்டது.

புற இணைப்புகள்
--------------

* Leon Luke Mendonca
* Leon Luke Mendonca
* 365Chess.com இல் லியோன் லூக் மெந்தோங்கா சதுரங்க விளையாட்டு
**இலீலா தேசாய்** (Leela Desai) 1930-1940களில் நடித்து வந்த ஒரு இந்திய நடிகையாவார். இவர் 1900களின் முற்பகுதியில் இசைக்கலைஞரான உமேத்ராம் லால்பாய் தேசாய் மற்றும் அவரது இரண்டாவது மனைவி சத்யபாலா தேவி ஆகியோரின் மகளாவார்.

இவரது பெற்றோர் 3 வருட அமெரிக்க சுற்றுப்பயணத்தில் இருந்தபோது நியூ செர்சியிலுள்ள நுவார்க்கில் பிறந்தார். இவரது தந்தை குசராத்தியாவார். இவரது தாயார் இந்தியாவின் பீகாரைச் சேர்ந்தவர். இவர் இந்தியாவில் வளர்ந்தார். இவர் 11 இந்திய திரைப்படங்களில் நடித்திருந்தார். மேலும், 1961இல் *காபூலிவாலி* என்றத் திரைப்படத்தின் இணை தயாரிப்பாளராகவும் இருந்தார். 1944ஆம் ஆண்டில், இவர் தனது சகோதரி இரமோலாவுடன் சேர்ந்து *கலியான்* என்றத் திரைப்படத்தில் நடித்தார்.

தொழில்
------

சோஹன்லால் மற்றும் லச்சுமஹாராஜின் கீழ் பாரம்பரிய நடனத்தில் முறையான கல்வியையும், மோரிஸ் கல்லூரியில் (லக்னோ) இசையையும் பெற்றார். 1943இல் விஷ்ராம் பெடேகர் தயாரித்த *நாகநாராயண்* என்றத் திரைப்படத்தில் நடித்தார். 1941இல் பெங்களூர் இடைநிலைக் கல்லூரி மாணவர்களால் அழைக்கப்பட்டார். "நியூ தியேட்டர்ஸ்" மற்றும் "பிரபாத் பிலிம் கோ" போன்ற நிறுவனங்கள் தயாரித்த படங்களின் விழாக்களை நடத்துவதில் இக்கல்லூரிக்கு பெருமை இருந்தது. தேசாய் ஒரு நடனக் கலைஞராகவும், சோஹன் லாலை பின்பற்றுபவராகவும் இருந்தார்.  இவர் 1926இல் லக்னோவில் நிறுவப்பட்ட "பட்கண்டே இசை நிறுவனத்தில் பயிற்சி பெற்றார். 

1939இல் வெளியிடப்பட்ட *கபல் குந்தலா* என்ற படத்தின் மூன்றாவது பதிப்பு பத்தாண்டுகளுக்குப் பிறகு 1949இல் வெளியானது. இப்படத்தை நிதின் போஸ் மற்றும் பானி மஜும்தார் இருவரும் இயக்கியிருந்த இப்படத்தில் இவர் நடித்திருந்தார். பானி மஜும்தார் இவரது சகோதரி மோனிகா தேசாயை மணந்தார்.  டார்ஜீலிங்கில் "லில்லி காட்டேஜ்" என்று ஒரு வீடு இவருக்கு இருந்தது. இவரது தாயார் சத்யபாலா தேவி இறக்கும் வரை அங்கே வாழ்ந்தார்.

மேற்கோள்கள்
-----------

1. ↑
2. ↑

ஆதாரங்கள்
---------

* 
* பரணிடப்பட்டது 2008-12-02 at the வந்தவழி இயந்திரம்
* 
* 
* 
* 
*

வெளி இணைப்புகள்
---------------

* ஐ.எம்.டி.பி இணையத்தளத்தில் இலீலா தேசாய்
**இலிபெத்தினைட்டு** *(Libethenite)* என்பது Cu2PO4OH என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஓர் அரிய செப்பு பாசுப்பேட்டு ஐதராக்சைடு கனிமம் என்று இக்கனிமம் வகைபடுத்தப்படுகிறது. வன்மையான அடர் பச்சை நிற செஞ்சாய்சதுரப் படிகங்களாக இது உருவாகிறது. 1823 ஆம் ஆண்டு சுலோவாகியாவிலுள்ள உலூபியட்டோவா கிராமத்தில் இலிபெத்தினைட்டு கனிமம் கண்டறியப்பட்டது. கனிமம் கிடைத்த இடத்தின் பெயர் செருமன் மொழியில் இலிபெத்தன் என அழைக்கப்பட்டதால் கனிமத்திற்கும் இலிபெத்தினைட்டு என்ற பெயர் சூட்டப்பட்டது.  போர்ச்சுக்கல் நாட்டின் எவோரா மாவட்டம் விலா விக்கோசா நகராட்சி, பெல்கியம் நாட்டின் லக்சம்போர்க்கு மாகாணம் போன்ற இடங்களிலும் இலிபெத்தினைட்டு கிடைக்கிறது .

தோற்றம்
-------

இலிபெத்தினைட்டு எப்போதும் அடர்-பச்சை நிற செஞ்சாய்சதுர படிகங்களின் வடிவத்தையே ஏற்கிறது. பெரும்பாலும் பிற இலிபெத்தினைட்டு படிகங்களுடன் சேர்ந்து கொத்தாகக் காணப்படுகிறது.

உருவாக்கம்
----------

[[File:Libethenite-258235.jpg|thumb|left|மாலக்கைட்டின் மீது எமரால்டு-பச்சை நிறத்தில் செஞ்சாய்சதுர இலிபெத்தினைட்டு கனிமத்தின் நுண்படிகங்கள்.
தாமிரத் தாதுப் படிவுகளின்  ஆக்சிசனேற்ற மண்டலங்களில் இலிபெத்தினைட்டு பெரும்பாலும் காணப்படுகிறது. பெரும்பாலும் பாசுப்பேட்டு பாறைகளான அபடைட்டு, மோனசைட்டு மற்றும் செனோடைம்  போன்றவற்றிலிருந்து இது உருவாகிறது. முதன்மையான இலிபெத்தினைட்டு உறுதிப்படுத்தப்பட்ட கண்டுபிடிப்புகள் எதுவும் இல்லை என்றாலும் சாத்தியமான ஒரு நிகழ்வு பதிவாகியுள்ளது .

மேற்கோள்கள்
-----------

1. 1 2 3   Webmineral
2. 1 2 3 4 5 6 7   Mindat
**எஸ். கே. வடிவேலு** (பி: 1947) மலேசியாவில் எழுத்தாளர்களுள் ஒருவராவார். கம்பதாசன் எனும் புனைப்பெயரில் நன்கறியப்பட்ட இவர் ஓர் அரசாங்க ஊழியராவார். அத்துடன் இவர் பினாங்கு செந்தமிழ்க் கலாநிலையத்தில் பயின்றவரும்கூட.

எழுத்துத் துறை ஈடுபாடு
----------------------

1966 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் நிறையப் பக்திப் பாடல்களும், கவிதைகளும், கட்டுரைகளும் நாடகங்களும் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

நூல்கள்
-------

* "கொடிமலை அருளொளி முருகன் பாமாலை" (1972)
* "திருமுருகன் இசைமாலை" (1975)
* "மதுரை வீரன் அலங்காரப் பாமாலை" (1983, 1995, 1998)
* "மணல்மேட்டு மாரியம்மன் புகழ்மாலை" (1994).

பரிசில்களும், விருதுகளும்
-------------------------

* "செந்துறைக் கவிஞர்" விருது - செந்தமிழ்க் கலாநிலையம்.
* மலேசிய அரசாங்க PBS விருது.
* தமிழ் நேசன் பவுன் பரிசு உட்பட பல பரிசுகள் பெற்றுள்ளார்.

உசாத்துணை
---------

* மலேசியத் தமிழ் எழுத்துலகம் தளத்தில் எஸ். கே. வடிவேலு பக்கம் பரணிடப்பட்டது 2016-03-04 at the வந்தவழி இயந்திரம்
**எஸ். ஏ. டாங்கே** (Shripad Amrit Dange 10 அக்டோபர் 1899–22 மே 1991) இந்திய அரசியல்வாதி, பொதுவுடைமையாளர், மற்றும் தொழிற்சங்கச் செயற்பாட்டாளர் ஆவார். இந்தியப் பொதுவுடைமைக் கட்சியைத் தொடங்கியவர்களில் முன்னணியாளரும் ஆவார்.

இளமைக்காலம்
-----------

மகாராட்டிய மாநிலத்தில் நாசிக் மாவட்டத்தில் கரஞ்சிகான் என்னும் சிற்றுரில் 1899ஆம் ஆண்டு அக்டோபர் மாதம் 10ஆம் தேதி பிறந்தார். டாங்கே கல்லூரியில் பயிலும்போதே போராட்டங்களில் கலந்து கொண்டார்.அவர் 1919ஆம் ஆண்டு பம்பாய் வில்சன் கல்லூரியில் படிக்க ஆரம்பித்தபோது, அங்கே மராத்தி இலக்கியக் கழகத்தை துவக்கினார். மகாத்மா காந்தி தலைமையிலான தேசிய இயக்கத்தால் ஈர்க்கப்பட்ட டாங்கே அதில் தீவிர பங்குகொண்டார். வெளிநாட்டில் வாழும்படி நிர்ப்பந்திக்கப்பட்ட பிரபல காங்கிரஸ் தலைவர் லாலா லஜபதி ராய் இந்தியா திரும்பியபோது அவருக்கு பம்பாயில் பிரபல காங்கிரஸ் தலைவர் பாலகங்காதர திலகர் தலைமையில் டாங்கே ஒரு மாபெரும் வரவேற்புக்கு ஏற்பாடு செய்தார். இதைக் கண்ட கல்லூரி நிர்வாகம் அவரை 1920ஆம் ஆண்டு அதிலிருந்து வெளியேற்றியது.

அரசியல் பணிகள்
--------------

1920 ஆம் ஆண்டில் ஒத்துழையாமை இயக்கத்தில் சேர்ந்தார். இந்திய விடுதலைப் போராட்டத்தில் லோக மான்ய திலகர், மகாத்மா காந்தி, சுபாசு சந்திரபோசு, சவகர்லால் நேரு போன்ற தலைவர்களுடன் இணைந்து போராடினார். கான்பூர் சதி வழக்கு, மீரட் சதி வழக்கு, போருக்கு எதிரான நடவடிக்கைகள் என பலவாறு குற்றங்கள் சுமத்தப்பட்டு மொத்தம் 16 ஆண்டுகள் சிறையில் இருந்தார். இந்தியா விடுதலை பெற்ற பிறகும் இந்திய அரசியலில் முக்கியப் பங்கு ஆற்றினார்.

பாம்பே சட்ட மன்ற உறுப்பினராகவும் (1946-1951) நாடாளுமன்ற உறுப்பினராக 1957 ஆம் ஆண்டிலும் 1967 ஆம் ஆண்டிலும் பதவி வகித்தார். 1978 வரை இந்தியப் பொதுவுடைமைக் கடசியின் தலைவர் பதவியில் இருந்தார். 1981 இல் அக்கட்சி யிலிருந்து வெளியேற்றப் பட்டார். பின்னர் அனைத்திந்திய பொதுவுடைமைக் கட்சியிலும், அதிலிருந்து விலகி ஒன்றுபட்ட பொதுவுடைமைக் கட்சியிலும் சேர்ந்தார். மகாராட்டிய மாநிலம் உருவாவதில் முன்னிலையில் இருந்து வெற்றி பெற்றார்.

இந்திரா காந்தி பிரகடனம் செய்த நெருக்கடி நிலைமைச் சட்டத்தை ஆதரித்தார்.

எழுத்தாளராக
-----------

சோசலிஸ்ட் என்னும் வார பத்திரிகையைத் தொடங்கினார். நூல்களும் எழுதியுள்ளார். அவற்றில் காந்தியும் லெனினும், இலக்கியமும் மக்களும், இந்தியா-அடிப்படை பொதுவுடைமை முதல் அடிமைத்தனம் வரை என்பன குறிப்பிடத் தக்கவை.

சோவியத் யூனியனின் விருதான ஆர்டர் ஆப் லெனின் என்னும் விருதினைப் பெற்றார்.

மேற்கோள்
--------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***எஸ். ஏ. டாங்கே*** |

1. ↑
2. ↑
**அருட்திரு எஸ். ஏ. ஐ. மத்தியு** (நவம்பர் 24, 1939 – சூன் 6, 2016) இலங்கையின் கல்விமானும் சமூக சேவையாளரும் பன்னூலாசிரியருமாவார்.

பிறப்பு
-------

இலங்கையின் மத்திய மாகாணத் தலைநகர் கண்டியில் உலப்பனையிலுள்ள மகாவிலாவில் 1939 ஆம் ஆண்டு நவம்பர் 24ந் திகதி பிறந்தார். இவருக்குத் தாய் தந்தையர் இட்ட பெயர் அந்தோணிமுத்து ஆகும்.

துறவறம்
-------

1959 செப்டம்பர் 15 இல் புனித வளனார் சபையில் இணைந்த இவர் 1960 செப்டம்பர் 15 இல் முழுத் துறவியானார். அருட் சகோதரர் மத்தியு எனப் பெயரிடப்பட்டார்.

கல்வியும் கல்விப்பணியும்
------------------------

ஆரம்பக் கல்வியை கம்பளை சென். ஜோசப் கல்லூரியில் கற்றார். ஆரம்பத்தில் தோட்டப் பாடசாலை ஒன்றில் ஆசிரியராக பணிபுரிந்தார். கொழும்பு அக்குவைனாசில் இறையியல் கற்றபின் இலங்கையின் மத்தியப் பகுதியில் அமைந்துள்ள பேராதனைப் பல்கலைக்கழகத்தில் இளமாணிப் பட்டத்தையும், பின்னர் கொழும்பு பல்கலைக்கழகத்தில் பயின்று கல்வியியல் டிப்புளோமாவையும் முதுமாணிப் பட்டத்தையும் பெற்றுக்கொண்டார்.

கலைப் பங்களிப்பு
----------------

### இவருடைய நூல்கள்

* கர்மயோகி பவுல்
* உலகக் கலைகள் ஒரு பார்வை (ஆய்வு நூல்)
* 50 ஆம் ஆண்டை நோக்கி ஜோசப் வாஸ் இலங்கைத் திருச்சபையில் ஏற்படுத்திய தாக்கம்
* வரலாறு தரும் மட்டக்களப்பு (ஆய்வு நூல்)
* ஞானயோகி பவுல்
* அலைபுயலின் நிலைகலன்
* சட்டம், சமயம், ஆட்சி (ஆராய்ச்சி நூல்)
* 200 Years of Methodism in East Lanka- Historical Educational prospective

மரணம்
-----

சில காலம் நோய்வாய்ப்பட்டிருந்த இவர் 2016 சூன் 6 ஆம் திகதி கல்முனை ஆதார வைத்தியசாலையில் காலமானர். இவரது உடல் சூன் 7 அன்று கல்முனை கார்மேல் பற்றிமாக் கல்லூரி தேசிய பாடசாலையில் பொதுமக்களின் அஞ்சலிக்காக வைக்கப்பட்டு ஆராதனையின் பின் கல்முனை இருதயநாதர் ஆலயத்திற்கு எடுத்துச் செல்லப்பட்டு இறுதி ஆராதனைகளின் பின் கல்முனை சேமக்காலையில் நல்லடக்கம் செய்யப்பட்டது.

இவரைப் பற்றி வெளியிடப்பட்ட நூல்கள்
----------------------------------

1. பகிரதம்
2. அரம்
3. சிறியன சிந்தியாதே

மேற்கோள்கள்
-----------

1. 1 2  "ஆளுமைமிகு மனிதநேயன் மத்தியூவுக்கு கல்முனையில் மக்கள் வெள்ளம் இறுதி அஞ்சலி". தினகரன். 6 சூன் 2016. 2016-06-09 அன்று மூலம் பரணிடப்பட்டது. 8 சூன் 2016 அன்று பார்க்கப்பட்டது.

உசாத்துணைகள்
------------

1. துறவற வாழ்வில் பொன்விழாக் காணும் அருட்திரு.எஸ்.ஏ.ஐ.மத்தியு- தினக்குரல், மே 1, 2010
2. அருட் சகோதரர் எஸ் ஏ ஐ மத்தியு அடிகளாரின் துறவற வாழ்விற்கு 50 ஆண்டுகள்
வியாழன் கோளின் மீதான் மோதல் ஒரு ஓவியரின் ஒழுங்கமைப்பு
**வியாழன் கோளின் மீது மோதல்** (*March 17, 2016 collision with Jupiter*) 2016 ஆம் ஆண்டு மார்ச்சு மாதம் 17 ஆம் நாள் நிகழ்ந்தது. அப்போது சூரிய குடும்பத்தின் மிகப்பெரிய கிரகமான வியாழன் கோளின் மீது வானியற் பொருளொன்று மோதியது. அவ்வானியற் பொருள் ஒரு குறுங்கோளா அல்லது வால்வெள்ளியா என்பதை நாசா உறுதி செய்யவில்லை ஆனால் அது அவற்றில் ஒன்றாக இருக்கக் கூடும்.

ஆதாரங்கள்
---------

கெரிட் கெர்ன்பவ்வர் என்ற தொழில்சாரா வானியல் அறிஞர் மார்ச்சு மாதம் 17 ஆம் நாள் ஆத்திரேயா நாட்டின் வியன்னாவுக்கு அருகிலுள்ள மோட்லங்கு என்ற நகரிலிருந்து 20 சென்டிமீட்டர் தொலைநோக்கி வழியாக வியாழன் கோளை ஓர் காணொளி படமாக எடுத்துள்ளார். அவரது படப்பிடிப்பின் போது, வியாழனுக்கு வலதுபுறத்தில் ஓர் ஒளி தோன்றியதை தொலைநோக்கியின் வில்லை வழியாக அவர் பார்த்துள்ளார். இவருடைய படத்தைக் கண்டு சரிபார்த்த பின்னர் மற்றொரு தொழில்சாரா வானியல் வல்லுநர் யான் மெக்கியான் என்பவர் 11 சென்டிமீட்டர் தொலைநோக்கி வழியாக தான் பிடித்த காணொளி படத்தையும், இதே நிகழ்வின் அகச்சிவப்பு வடிகட்டையும் பதிவிட்டார்

இவ்வானியற்பொருள் ஒரு குறுங்கோளாக இருக்க வாய்ப்பிருக்கிறது என்றும் அது வால்வெள்ளியாக இருக்காது என்றும் நாசாவின் புவி உற்றுநோக்குத் திட்டத்தின் நாசா மேலாளர் பால் சோடாசு கருத்துத் தெரிவித்துள்ளார்.

முன்னதாக நிகழ்ந்த மோதல்கள்
--------------------------

இதேபோல 1994 ஆம் ஆண்டு சூ மேக்கர் லெவி 9 என்ற வால் நட்சத்திரம் உடைந்து வியாழன் கோளின் மீது மோதியது

மேற்கோள்கள்
-----------

1. ↑  Plait, Phil. "Jupiter Got Whacked by Yet Another Asteroid/Comet!". *Slate magazine*. .
2. ↑  Beatty, Kelly (March 29, 2016). "Another Impact on Jupiter?". *Sky & Telescope*. .
3. ↑  "Paul Chodas". *www.planetary.org*. Blackbaud. 19 March 2016 அன்று பார்க்கப்பட்டது.
4. ↑  Millet, Ronald P. (15 July 2013). "Comet's collision with Jupiter: Still detectible 19 years later". *Signs of the Times*. .
கணிதத்தில் ஒரு திசையனின் **திசைக்கொசைன்கள்** (*direction cosines*) என்பன அந்த திசையனுக்கும் ஆய அச்சுக்களுக்கும் இடையேயுள்ள கோணங்களின் கொசைன் மதிப்புகளாகும். அல்லது ஒவ்வொரு ஆய அச்சுகளின் திசையில் அமையும் அத்திசையனின் அலகு திசையனின் கூறுகளாகும்.

**v** , ஒரு திசையன் எனில்:

{\displaystyle {\mathbf {v} }=v\_{1}{\boldsymbol {\hat {x}}}+v\_{2}{\boldsymbol {\hat {y}}}+v\_{3}{\boldsymbol {\hat {z}}}}
இங்கு {\displaystyle {\boldsymbol {\hat {x}}},{\boldsymbol {\hat {y}}},{\boldsymbol {\hat {z}}}} அடுக்களம்.

இத்திசையனின் திசைக்கொசைன்கள்:

{\displaystyle {\begin{aligned}\alpha &=\cos a={\frac {{\mathbf {v} }\cdot {\boldsymbol {\hat {x}}}}{\left\Vert {\mathbf {v} }\right\Vert }}&={\frac {v\_{1}}{\sqrt {v\_{1}^{2}+v\_{2}^{2}+v\_{3}^{2}}}},\\\beta &=\cos b={\frac {{\mathbf {v} }\cdot {\boldsymbol {\hat {y}}}}{\left\Vert {\mathbf {v} }\right\Vert }}&={\frac {v\_{2}}{\sqrt {v\_{1}^{2}+v\_{2}^{2}+v\_{3}^{2}}}},\\\gamma &=\cos c={\frac {{\mathbf {v} }\cdot {\boldsymbol {\hat {z}}}}{\left\Vert {\mathbf {v} }\right\Vert }}&={\frac {v\_{3}}{\sqrt {v\_{1}^{2}+v\_{2}^{2}+v\_{3}^{2}}}}.\end{aligned}}}
இங்கு {\displaystyle a,b,c} மூன்றும் முறையே {\displaystyle {\mathbf {v} }} -க்கும் {\displaystyle {\boldsymbol {\hat {x}}},{\boldsymbol {\hat {y}}},{\boldsymbol {\hat {z}}}}-க்களுக்கும் இடையேயுள்ள கோணங்கள்.

இத்திசைக்கொசைன்களின் வர்க்கங்களின் கூடுதல் 1 ஆக இருக்கும்.

{\displaystyle \cos ^{2}a}+ {\displaystyle \cos ^{2}b} + {\displaystyle \cos ^{2}c}= 1
({\displaystyle \alpha }, {\displaystyle \beta }, {\displaystyle \gamma }) -அலகு திசையன் {\displaystyle {\boldsymbol {\hat {v}}}} -ன் கார்ட்டீசியன் அச்சுத்தூரங்கள்.
பொதுவாக திசைக்கொசைன் என்பது இரு திசையன்களுக்கு இடையேயுள்ள கோணத்தின் கொசைன் மதிப்பைக் குறிக்கும். இவை, ஒரு செங்குத்தலகு அடுக்களத்தை மற்றொரு அடுக்களம் மூலமாகத் தரும் திசைக்கொசைன் அணிகளை உருவாக்க அல்லது ஒரு திசையனை வேறொரு அடுக்களத்தில் எழுதப் பயன்படுகின்றன.

மேற்கோள்கள்
-----------

* Tang, K. T. (2006). *Mathematical Methods for Engineers and Scientists*. **2**. Springer. பக். 13. பன்னாட்டுத் தரப்புத்தக எண்:3540302689.
* Weisstein, Eric W. "Direction Cosine", *MathWorld*.
**பருவ காலம்** 1974 ஆம் ஆண்டு வெளிவந்த தமிழ்த் திரைப்படமாகும். ஜாஸ் ஏ. எஸ். பெர்னாண்டோ இயக்கத்தில் வெளிவந்த இத்திரைப்படத்தில் ரோஜா ரமணி, கமல்ஹாசன், 
ஸ்ரீகாந்த் மற்றும் பலரும் நடித்துள்ளனர். இப்படத்திற்கான கதை, வசனத்தை பேராசிரியர் ஏ.எஸ். பிரகாசம் எழுதியுள்ளார். இத்திரைப்படமானது 1972இல் மலையாள மொழியில் வெளிவந்த *செம்பருத்தி* எனும் திரைப்படத்தின் மறு உருவாக்கம் ஆகும்.

கதை
---

'ஆனந்த பவன்' என்றொரு பங்களா விடுதியில் பணியாளராக பெரியசாமியும் (எஸ்.வி.சுப்பையா) அவரது மகள் சாந்தாவும் (ரோஜா ரமணி) பணியாற்றி வந்தனர் மற்றும் அந்த விடுதி சமையல்காரராக முருகனும் (சுருளிராஜன்) பணியாற்றி வந்தார். பருவகாலம் (சீசன்) ஆரம்பித்துவிட்டால் ஆனந்த பவன் பங்களாவிற்கு பெரும் பணக்காரர்கள் வருவது வழக்கம். அப்படி பருவகாலம் ஆரம்பித்தவுடன் ஓவியர் ரவி (சுதர்சன்), வேட்டைக்காரன் ஜம்பு (சசிகுமார்), குதிரை பயிற்சியாளர் ஜானி (லியோ பிரபு), சுவாமியார் (நாகேஷ்) என்று ஒவ்வொருத்தராக சீசனை அனுபவிக்க வந்தனர். இவர்களோடு பெண் விருந்தினராக கனகா (ப்ரமீளா) அங்கு வந்து தங்கினார்.

கங்காதரன் (ஸ்ரீகாந்த்), அந்த விடுதியில் தங்குவதற்கு கங்காதரன் தம்பி சந்திரன் (கமல்ஹாசன்) முன்பதிவு செய்ய வருகிறார், பின்னர் கங்காதரன் அந்த விடுதியில் தங்கிகொள்கிறார். விடுதி வேலையை சாந்தா செய்துவந்தார். அப்படியொரு சந்தர்ப்பத்தில், அன்றைய வேலைகளை முடித்துவிட்டு திரும்பும் போது, அவள் கற்பழிக்கப்படுகிறாள். யார் அந்த தவறு செய்தார் என்ற குழப்பம் அந்த விடுதிக்குள் ஏற்படுகிறது, இந்த நிலையில் அவளுக்கு குழந்தையும் பிறக்கிறது. இறுதியில் கங்காதரன் மேல் அனைவருக்கும் சந்தேகம் ஏற்படுகிறது, கங்காதரனை காப்பாற்ற அவரது சகோதர் சந்திரன் முயற்சி செய்கிறார். இறுதியில் அந்தக் குழந்தைக்கு யார் தந்தை என்பதை கண்டுபிடிக்கப்பட்டு, பின் அவருடன் திருமணம் நடைபெறுகிறது.

நடிகர்கள்
---------

* ரோஜா ரமணி - சாந்தா
* ஸ்ரீகாந்த் - கங்காதரன்
* கமல்ஹாசன் - சந்திரன், கங்காதரனின் இளைய சகோதரன்
* எஸ். வி. சுப்பையா - பெரிய சாமி, சாந்தாவின் தந்தை
* நாகேஷ் - சுவாமி கதலநந்தம்
* பிரமிளா - கனகா
* சசிகுமார் - ஜம்பு
* சுதர்சன் - ரவி
* லியோ பிரபு - ஜானி
* சுருளி ராஜன் - முருகன்
* சச்சு - பாப்பம்மா

பாடல்கள்
--------

ஜி. தேவராஜன் அவர்களால் பாடல் இசை இயற்றப்பட்டது, இவருக்கு உதவியாக ஆர்.கே. சேகர் (ஏ.ஆர். ரகுமானின் தந்தை) பணியாற்றியுள்ளார். பாடல்கள் புலமைப்பித்தன் மற்றும் பூவை செங்குட்டுவன் ஆகியோரால் எழுதப்பட்டது.

|  |  |  |  |  |
| --- | --- | --- | --- | --- |
| **எண்.** | **பாடல்** | **பாடகர்கள்** | **பாடலாசிரியர்** | **நீளம் (நி:வி)** |
| 1 | "வெள்ளி ரதங்கள்" | பி. மாதுரி |  |  |
| 2 | "வெல்வெட்டு பட்டு" | எல். ஆர். ஈஸ்வரி |  |
| 3 | "சரணம் ஐயப்பா" | ராஜேஷ் |  |
| 4 | "வெள்ளி ரதங்கள் (சோகம்)" | பி. மாதுரி |  |

மேற்கோள்கள்
-----------

1. ↑  பிலிம் நியூஸ் ஆனந்தன். *சாதனை படைத்த தமிழ் திரைப்பட வரலாறு*. சென்னை: சிவகாமி பப்ளிஷர்ஸ். Archived from the original on 2017-04-05.. பார்த்த நாள்: 8 மே 2021.
2. ↑  "பருவகாலம்". vravi coumar. 7 டிசம்பர் 2019. 1 September 2020 அன்று பார்க்கப்பட்டது – YouTube வழியாக.
3. 1 2  "சினிமா அன்று! பருவ காலம் (1974)". *தினமணி*. 20 பிப்ரவரி 2017. 1 செப்டம்பர் 2020 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *-பருவ காலம்*
ஐக்கிய அமெரிக்காவில் நியூ இங்கிலாந்து பகுதி (சிவப்பில்)
**நியூ இங்கிலாந்து**  (*New England*, புதிய இங்கிலாந்து) ஐக்கிய அமெரிக்காவின் வடகிழக்குப் பகுதியில் அமைந்துள்ள நிலப்பரப்பாகும். இந்நிலப்பகுதியில் ஆறு மாநிலங்கள் அமைந்துள்ளன. இவை மேய்ன், வெர்மான்ட், நியூ ஹாம்சயர், மாசச்சூசெட்ஸ், கனெடிகட், மற்றும் றோட் தீவு ஆகும். நியூ இங்கிலாந்து எனப்படும் வலயம் அரசியல் பிரிவல்ல. இதன் தென்மேற்கே நியூயார்க் மாநிலமும் வடமேற்கே கியூபெக்கும் கிழக்கே நியூ பிரன்சுவிக்கும் அத்திலாந்திக்குப் பெருங்கடலும் எல்லைகளாக அமைந்துள்ளன.

வட அமெரிக்காவில் ஐரோப்பியர்கள் முதன்முதலில் குடியேறிய குடியேற்றங்களில் ஒன்றான நியூ இங்கிலாந்தில் 1620இல் இங்கிலாந்திலிருந்து வந்திறங்கிய சமயப் பயணர்கள் பிளைமவுத் குடியிருப்பை அமைத்தனர். பத்தாண்டுகள் கழித்து இதற்கு வடக்கே பாசுடனில் குடியேறிய தூய்மைவாத கிறித்தவர்கள் மாச்சசூசேட்சு வளைகுடா குடியிருப்பை ஏற்படுத்தினர். அடுத்த 130 ஆண்டுகளில் நியூ இங்கிலாந்தில் நான்கு பிரெஞ்சுப் போர்கள் நடந்துள்ளன. துவக்க காலங்களில் இப்பகுதியின் பொருளாதாரம் மீன்பிடித்தலை அடிப்படையாக கொண்டிருந்தது.

மேற்சான்றுகள்
-------------

வெளி இணைப்புகள்
---------------

அரசியல்
* New England Governors Conference

வரலாறு
* Historic New England
* Minuteman National Park Homepage - American Revolution battle site

நிலப்படங்கள்
* Historic USGS Maps of New England & NY பரணிடப்பட்டது 2013-03-05 at the வந்தவழி இயந்திரம்
* Map of New England. From the 1871 Atlas of Massachusetts by Walling and Gray.

பண்பாடு
* New England Music Archive

இணைய மடலாடற் குழுக்கள்
* The Northeast States Forum @ Delphiforums
தி௫க்கயிலாய பரம்பரை வேளாக்குறிச்சி ஆதீன சீடர் களந்தை ஞானப்பிரகாசர் இயற்றிய **தசகாரியம்** என்னும் நூலே தசகாரியம் பற்றிக் கூறும் நூல்கள் பலவற்றில் அளவில் பெரியது. இந்த நூலாசிரியரின் காலம் காலம் 15 ஆம் நூற்றாண்டு. நூல் 302 பாடல்களைக் கொண்டது. 8 பாயிரப் பாடல்களும், வழிபாட்டு இலக்கணத்தைத் தொகுத்துக்காட்டும் 35 பாடல்களும் இதில் உள்ளன. பின்னர் குரு பூசை, தீக்கை, தத்துவரூபம், சுத்தி, சிவரூபம், தரிசனம், யோகம், போகம் முதலான செய்திகள் இதில் கூறப்பட்டுள்ளன. வடநூல்களின் பொருள் இதில் மருவுவதாக நூலாசிரியரே தம் அவையடக்கப் பாடலில் குறிப்பிட்டுள்ளார். தம் குரு சத்தியஞானி கூறியவற்றைத் தொகுத்துத் தமிழில் கூறுவதாகவும் ஆசிரியரே குறிப்பிட்டுள்ளார். சிவானந்தையர் பதிப்பு (1911), சோமசுந்தர தேசிகர் பதிப்பு எனச் சில பதிப்புகளில் இந்நூல் வெளிவந்துள்ளது. வழிபாடு செய்வதற்கு உரிய முறைகளைக் கற்க விரும்புவோர் கருத்தில் கொள்ளவேண்டிய தகுந்த நேரம், தகுந்த ஆசிரியர் முதலான செய்திகள் இதில் கூறப்பட்டுள்ளன. தகுந்த ஆசிரியரிடம் தீட்சை பெறுவதை இந்த நூல் வலியுறுத்துகிறது.

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
ஒரு யுஎஸ்பி ஃபிளாஷ் டிரைவ். இடது பக்கம் உள்ளது திடீர் நினைவகம். வலது புறம் உள்ளது திடீர் நினைவகம் செயலி.
**திடீர் நினைவகம்** (*flash memory*) என்பது ஒரு வகை படிப்பு நினைவகம் (ROM). ஒரு பதிமுறைமையில் திடீர் நினைவகத்தில் தொடக்க நிரற்றொடரை (bootup code) பதிந்துக் கொள்ளப்படுகிறது. இவ்வகை நினைவகங்கள் புகைப்படக்கருவிகள், அலைபேசிகள், சலவைப்பெட்டிகள், சீருந்து பதிமின்னணுவில் (car embedded electronics), பொதுவாக அனைத்து பதிபயனகங்களில் (embedded applications) பிரபலமாகிவிட்டது.

இரண்டு வகைகளான திடீர்நினைவகச் சாதனங்கள் தயாரிக்கப்படுகின்றன. முதல் வகை இல்லல்லது திடீர்நினைவகம். முதல் வகை இல்லல்லது திடீர்நினைவகம் (NOR flash). இதில் நிரற்றொடர் செயற்பாடு (code execution) விரைவானது. ஆனால் அழிப்பு மந்தமானது. கடந்த ஆண்டுகளாக இந்த வகை திடீர் நினைவகம் பிரபலமாக இருந்து வந்தது. அண்மைக் காலங்களாக இல்லும்மை திடீர்நினைவகம் (NAND) மிகவும் புழக்கத்தில் பயன்பட்டு வருகிறது. இவ்வகை திடீர்நினைவகம் இல்லும்மை வகையை விட அதிகக் கொள்ளளவில் கிடைக்கிறது.

வரலாறு
------

டாக்டர் Fujio Masuoka 1980ஆம் ஆண்டு தோஷிபாவில் வேலை செய்யும் போது திடீர் நினைவகம் (இல்லல்லது திடீர்நினைவகம் மற்றும் இல்லும்மை திடீர்நினைவகம்)
கண்டுபிடிக்கப்பட்டது.

அறுவை கொள்கைகளை
---------------

வரம்பெல்லைகள்
-------------

### தொகுதி அழிப்பு

திடீர் நினைவகம் பன் வழி முறையில் திட்டமிடப்பட்ட ஒரு பைட்டை பயில முடியும் ஆனால் ஒரு பிட்டை அழிக்க முழு பகுதியை அழிக்க வேண்டியுள்ளது.
அழிவுபட்டபின் முழு பகுதியும் எண் ஒன்றால் அக்ரமிப்பு செய்யப்படுகிறது ,இதன் பிறகு திட்டமிடல் செய்துகொள்ளமுடிகிறது.ஒருபொழுது ஒரு பிட்டை ஒன்றனால் மறுபடியும் அதை புஜியம் ஆக மாற்ற ழூழு பகுதியையும் அழிக்கவேண்டியுள்ளது.

### நினைவக உடைகள்

மற்றொரு வரையறை என்னவென்றால் கட்டுப்பாடான நிரல் அழித்தல் சுழற்சி, அதாவது 1,00,000 முறை மட்டுமே அழிக்கும் திறன் மிகுந்தால் நினைவக உடைகள் எற்படும். இன்று இது 10 லட்சமாக உயர்வு கண்டுள்ளது.

மேற்கோள்கள்
-----------

1. ↑  "A Flash Storage Technical and Economic Primer". *flashstorage.com*. 30 March 2015. Archived from the original on 20 ஜூலை 2015. .
ஆர்யா கோபி
**ஆர்யா கோபி** (*Arya Gopi*) என்பவர் இந்தியாவைச் சேர்ந்த மலையாள மொழிக் கவிஞர் ஆவார். இவர் மலையாளத்தில் ஐந்து புத்தகங்களையும் ஆங்கிலத்தில் ஒரு புத்தகத்தையும் எழுதியுள்ளார்.

வாழ்க்கை
--------

பிரபல மலையாளக் கவிஞர் பி. கே. கோபி மற்றும் கோமளம் ஆகியோருக்கு மகளாக மார்ச் 28 அன்று பிறந்த ஆர்யா கோபி, இரண்டு மொழிகளில் ஐந்து புத்தகங்களை வெளியிட்டுள்ளார். இவை: மலகா மத்ஸ்யம் (கதைகள், 2003), ஜீவந்தே வாக்குகள் (கவிதைகள், 2006), ஓசெழுத்து (2020). கேரளாவில் இலக்கிய நிகழ்வுகளில் வழக்கமான முகம், கேந்திர/கேரள சாகித்திய அகாதமி, மாத்ருபூமி, மனோரமா, டி.சீ. புத்தகம் மற்றும் இந்து நாளிதழ்கள் உள்ளிட்ட பல்வேறு இணையம் மற்றும் காட்சி ஊடகம் நிகழ்ச்சிகளில் கவிதைகளை வாசித்துள்ளார். 

 மாணவர்களிடம் உரையாடும் ஆர்யா கோபி
முதுகலை ஆங்கில மொழி மற்றும் இலக்கியத்தில் முதல் தரத்தினை கோழிக்கோடு பல்கலைக்கழகத்தில் பெற்ற ஆர்யா இப்போது கோழிக்கோடு ஜாமோரின் குருவாயூரப்பன் கல்லூரியில் ஆங்கிலத்தில் உதவிப் பேராசிரியராக பணியாற்றுகிறார். இவர் தனது முனைவர் பட்டத்தை இந்தியா - மார்க் டுல்லியின் தேர்ந்தெடுக்கப்பட்ட படைப்புகளின் சமூக இலக்கிய பகுப்பாய்வு எனும் தலைப்பில் மேற்கொண்டு முடித்துள்ளார்.

தேர்ந்தெடுக்கப்பட்ட படைப்புகள்
------------------------------

* *ஓசெழுத்துகள்*, பேரக்கா புத்தகம், மலப்புறம், 2020
* *ஜீவந்தே வாக்குகள்* (கவிதைகள்) டிசி புத்தகம், கோட்டயம், 2006
* *மாலாகா மத்ஸ்யம்* (கதைகள்) பூர்ணா வெளியீடு, கோழிக்கூடு, 2003

விருதுகள் மற்றும் சாதனைகள்
--------------------------

ஆர்யா கேரள சாகித்திய அகாதமி கனகஸ்ரீ விருது, கேரள அரசின் இளைஞர் விருது, கேரள மாநில இளைஞர் நல வாரியம் சுவாமி விவேகானந்தா இளைஞர் பிரதிபா விருது, வைலோப்பிள்ளி விருது, ஓ.என்.வி. பன்னாடு இளைஞர் விருது, கக்கட் விருது, வி.டி.குமரன் ஆசிரியர் விருது உள்ளிட்ட பல விருதுகளையும் கௌரவங்களையும் பெற்றுள்ளார்.

மேற்கோள்கள்
-----------

1. ↑  "Arya Gopi | Exclusive Interview | Athmabhashanam | Manorama Online". *Manorama Online*.
2. ↑  "KLF – Speaker-2020 – Arya Gopi". 2023-01-31 அன்று மூலம் பரணிடப்பட்டது. 2023-04-02 அன்று பார்க்கப்பட்டது.
3. ↑  "Arya Gopi". 2023-04-02 அன்று பார்க்கப்பட்டது.
4. ↑  "Shodhganga : a reservoir of Indian theses @ INFLIBNET".

* மலையாள மனோரமா மார்ச் 9, 2017 தேதியிட்டது, "யுவபிரதிபா புரஸ்கரம் ஆறு பெர்க்", மலையாள மனோரமா, 09-03-2017

வெளி இணைப்புகள்
---------------

* கொச்சி சர்வதேச புத்தக விழாவில் கவிதை ஓதுதல் (2015 வீடியோ)
* 
* http://timesofindia.indiatimes.com/city/thvenue/sugathakumari-bags-first-onv-literary-award/articleshow/58484998.cms
*
**நியூ செஞ்சுரி புத்தக நிறுவனம்** என்பது 60 ஆண்டுகளுக்கு முன் துவக்கப்பட்ட ஒரு தமிழ் பதிப்பக நிறுவனமாகும். இது சென்னையில் தொடங்கப்பட்ட ஒரு தமிழ் புத்தகப் பதிப்பு நிறுவனம் ஆகும். இது தன் 18 கிளைகள் மூலமாக நூல்களை விற்பனை செய்துவருகிறது. இந்தப் பதிப்பகம் இந்திய பொதுவுடமைக் கட்சியால் தொடங்கி நடத்தப்பட்டு வருகிறது. நியூ செஞ்சுரி புத்தக நிறுவனத்தின் தலைவராக இரா. நல்லகண்ணு அவர்களும் இயக்குநர்களில் ஒருவராக தா. பாண்டியன் உள்ளார். இந்தப் பதிப்பகம் உங்கள் நூலகம் என்ற இதழையும் நடத்தி வருகிறது.

வெளியீடுகள்
-----------

பல்வேறு துறைசார்ந்த நூல்களைக் இந்தப் பதிப்பகம் வெளியிட்டு வருகின்றது. சங்க இலக்கியத்தை ராஜம் பதிப்பகத்திலிருந்து வாங்கி அனைத்தையும் தொகுத்து முதல் முதல் வெளியிட்டது, ஜீவா அவர்களின் எழுத்தை முழுத் தொகுப்பாக வீ.அரசு தலைமையில் ஒரு குழு அமைத்து ஐந்து தொகுதிகளாக வெளியிட்டுள்ளது, சிங்காரவேலர் எழுதிய அனைத்தையும் தொகுத்து வெளியிட்டுள்ளது, அம்பேத்கரின் எழுத்துகளை முழுமையாக 40 தொகுதிகளாக வெளியிட்டுள்ளது

வெளி இணைப்புகள்
---------------

தொலைநோக்கோடு செயல்படுவதே என்.சி.பி.எச்-ன் தனிச்சிறப்பு - தொல்.திருமாவளவன்
**சர்க்கரை சுத்திகரிப்பு** என்பது ஒரு சுத்திகரிப்பு ஆகும், இது கரும்பு அல்லது பீட்ஸில் இருந்து மூல சர்க்கரையை வெள்ளை சுத்திகரிக்கப்பட்ட சர்க்கரையாக மாற்றுகிறது .

பல கரும்புச் சர்க்கரை ஆலைகள் மூலச் சர்க்கரையை உற்பத்தி செய்கின்றன, இன்னும் வெல்லப்பாகுகளைக் கொண்ட சர்க்கரையையும் உற்பத்தி செய்கிறது, இது பொதுவாக வீடுகளில் உட்கொள்ளப்படும் மற்றும் குளிர்பானங்கள் மற்றும் உணவுகளில் மூலப்பொருளாகப் பயன்படுத்தப்படும் வெள்ளை சர்க்கரையை விட அதிக கரு நிறத்தையும் மற்றும் கசப்பு இனிப்பு சுவையும் தருகிறது. கரும்புச் சர்க்கரை சுவையாக இருக்க சுத்திகரிப்பு தேவையில்லை என்றாலும், சர்க்கரைவள்ளிக்கிழங்கிலிருந்து வரும் சர்க்கரையானது, பீட்ஸின் வலுவான, பொதுவாக தேவையற்ற, சுவையை நீக்குவதற்கு எப்போதும் சுத்திகரிக்கப்படுகிறது. உற்பத்தி செய்யப்படும் சுத்திகரிக்கப்பட்ட சர்க்கரை 99 சதவிகிதத்திற்கும் அதிகமான தூய்மையான சுக்ரோஸ் ஆகும். 

பல சர்க்கரை ஆலைகள் அறுவடை காலத்தில் மட்டுமே செயல்படுகின்றன, அதேசமயம் சுத்திகரிப்பு நிலையங்கள் ஆண்டு முழுவதும் வேலை செய்யலாம். சர்க்கரைவள்ளிக்கிழங்கு சுத்திகரிப்பு நிலையங்கள் கரும்பு சுத்திகரிப்பு நிலையங்களைக் காட்டிலும் பீட்டைச் செயலாக்கும் போது குறுகிய காலங்களைக் கொண்டிருக்கும், ஆனால் இடைநிலைப் பொருளைச் சேமித்து, சீசனில் அதைச் செயலாக்கலாம். கச்சா சர்க்கரை உள்நாட்டில் பதப்படுத்தப்பட்டு விற்கப்படுகிறது அல்லது வேறு இடங்களுக்கு ஏற்றுமதி செய்யப்பட்டு சுத்திகரிக்கப்படுகிறது.

```
சுத்திகரிப்பு 
```

கார்பனேற்றம்

சர்க்கரை மதுபானத்தில் கால்சியம் ஹைட்ராக்சைடைச் சேர்ப்பதன் மூலமும், கார்பன் டை ஆக்சைடைக் கலப்பதன் மூலம் கால்சியம் கார்பனேட்டை உருவாக்குவதன் மூலமும் கார்பனேற்றம் அடையப்படுகிறது.

பாஸ்பேட்டேஷன்

கால்சியம் ஹைட்ராக்சைடைச் சேர்த்து கால்சியம் பாஸ்பேட்டை உருவாக்குவதற்குப் பிறகு பாஸ்போரிக் அமிலத்தைச் சேர்ப்பதன் மூலம் பாஸ்பேட்டேஷன் அடையப்படுகிறது.

மீதமுள்ள சர்க்கரை பின்னர் ஒரு சர்க்கரை மதுபானம் (சுமார் 70 சதவீதம் எடை திடப்பொருட்கள்) செய்ய கரைக்கப்படுகிறது, இது பாஸ்போரிக் அமிலம் மற்றும் கால்சியம் ஹைட்ராக்சைடு சேர்ப்பதன் மூலம் தெளிவுபடுத்தப்படுகிறது, இது கால்சியம் பாஸ்பேட்டை துரிதப்படுத்துகிறது. கால்சியம் பாஸ்பேட் துகள்கள் சில அசுத்தங்களை உள்வாங்கி மற்றவற்றை உறிஞ்சி, பின்னர் தொட்டியின் மேல் மிதக்கின்றன, அங்கு அவை அகற்றப்படுகின்றன.
**சர்காகாட் ( Sarkaghat )** என்பது இந்திய மாநிலமான இமாச்சல பிரதேசத்தில் மண்டி மாவட்டத்தில் உள்ள ஒரு நகரம், ஒரு நகர பஞ்சாயத்து மற்றும் வட்டமாகும். 

மண்டி மாவட்டத்தில் உள்ள 5 நகர்ப்புற உள்ளாட்சி அமைப்புகளில் சர்காகாட்டும் ஒன்றாகும். இமாச்சலப் பிரதேசம் 12 மாவட்டங்களாகப் பிரிக்கப்பட்டுள்ளது. சர்காகட் நகரம் மாவட்ட தலைமையக மண்டியிலிருந்து 60 கி.மீ தூரத்தில் அமைந்துள்ளது. சர்காகட் நகரம் மண்டி மாவட்டத்தின் ஒரு முக்கிய வணிக மையமாகும். மேலும் இது மாவட்டத்தின் பெரும்பான்மையான மக்களை கொண்டுள்ளது. 

சர்காகட் நகர்ப்புற உள்ளாட்சி அமைப்பு 1981 இல் நடைமுறைக்கு வந்தது. நகர பஞ்சாயத்து சர்காகாட்டில் 7 வார்டுகள் உள்ளன. இந்த நகரத்தின் தற்போதைய மக்கள் தொகை சுமார் 6000 ஆகும்.

போக்குவரத்து
------------

### வான்வெளி

குலு மணாலி, விமான நிலையம் சர்ககாட்டில் இருந்து அருகிலுள்ள விமான நிலையமாகும். 

### இரயில்

ஜோகிந்தர் நகர் ரயில் நிலையம் அருகிலுள்ள ரயில் நிலையம் ஆகும்.

நிலவியல்
--------

இந்த நகரம் துணை வெப்பமண்டல காலநிலையைக் கொண்டுள்ளது. மேலும் வெப்பமான கோடை மற்றும் குளிர்ந்த குளிர்காலத்தால் வகைப்படுத்தப்படுகிறது. வெப்பநிலை 10 டிகிரி சி முதல் 45 டிகிரி சி வரை சூன் மாதத்துடன் வெப்பமாகவும், சனவரி மாதத்தை மிகவும் குளிரான மாதங்களாகவும் கொண்டுள்ளது. புவியியல் ரீதியாக சர்ககாட் நகரம் நில அதிர்வு மண்டலத்தில் அமைந்துள்ளது.

குறிப்புகள்
-----------
**சுகர்லோப் மலை** (*Sugarloaf Mountain*, போர்த்துகல்: *Pão de Açúcar*, தமிழில் *சர்க்கரைக்கட்டி மலை* என்று அர்த்தம்) என்பது பிரேசிலில் ரியோ டி ஜனேரோவில் அமைந்துள்ள சிகரமாகும். இது அத்திலாந்திக்குப் பெருங்கடலில் உள்ள தீபகற்பத்தின் குவான்பராக் குடாவின் வாய்ப்பகுதியில் அமைந்துள்ளது. துறைமுகத்திலிருந்து 396 மீட்டர் (1,299 அடி) உயரத்திலுள்ளது. இதன் அமைப்பு சர்க்கரைக்கட்டி அமைப்பில் இருப்பதால் இதன் பெயர் *சர்க்கரைக்கட்டி மலை* எனும் அர்த்தத்தில் அமைந்துள்ளது.

ஒரு கண்ணாடிச்சுவர் கேபிள்கார், 20 நிமிடங்களுக்கு ஒரு முறை மலைச்சிகரங்களை சுற்றி இயங்கும். கிரானைட் மற்றும் குவார்ட்ஸ் போன்ற கனிமங்களால் உருவானது இந்த மலை.

இது உலகின் மிகப்பெரிய மற்றும் மிகவும் பிரபலமான மலையேறும் இடங்களில் ஒன்றாகும். இது பிரேசில் நாட்டில் மிக பிரசித்திப்பெற்ற சுற்றுலாத் தலங்களில் ஒன்றாகும். உலகின் பல நாடுகளிலிருந்தும் சுற்றுலா பயணிகள் வந்து செல்கிறார்கள், இதுவரை 37 மில்லியன் மக்கள் இந்த இடத்திற்கு வந்து சென்றுள்ளார்கள்.

உசாத்துணை
---------

1. ↑  "Sugarloaf". *RIO.com*. 11 May 2016 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***சுகர்லோப் மலை***   
என்பதின் ஊடகங்கள் உள்ளன. 

* அதிகாரபூர்வ இணையத்தளம்
**திடக்கழிவு** (solid waste) என்பது பொதுவாக பயன்படாத, தேவையற்ற பொருளாகும். இது திரவமாகவோ அல்லது வாயுவாகவோ இல்லாதிருப்பின் இவற்றை திடக்கழிவுகள் என்று அழைப்பர்.
திடக்கழிவுக்கு எடுத்துக்காட்டு - பழைய செய்தித்தாள்கள், புட்டி, குவளைகள், உதவாத வீட்டுப் பொருட்கள், மரச்சாமான்கள் பறக்கும் பொருட்கள், தொழில் கழிவுகள்.

திடக்கழிவுகளின் வகைகள்
----------------------

### வீட்டுக்கழிவுகள்

வீட்டு உபயோகப் பொருட்களில் இருந்து வரும் குப்பைகள், சமையல் கழிவுகள், துணிகள், பிளாஸ்டிக் போன்றவை.

### நகராண்மைக் கழிவுகள்

வீடு மற்றும் தொழிற்சாலைகளிலிருந்து வரும் குப்பை, கழிவுப்பொருள் போன்றவை. 

### தொழிற்சாலை கழிவுகள்

கட்டுமான பொருட்கள், தோல் பதனிடும் தொழிற்சாலைக் கழிவுகள், உலோகத்துண்டுகள் போன்றவை.

### வேளாண்மைக் கழிவுகள்

அறுவடைக்குப் பின் உண்டாகும் பண்ணைக் கழிவுகள் போன்றவை.

### சிறப்புக் கழிவுகள்

அணு ஆற்றல் இயந்திரங்கள், ஆய்வுக் கூடங்கள், மருத்துவமனைகள் முதலியவற்றிலிருந்து வெளியேறும் தீங்கு விளைவிக்கும் கழிவுகள் போன்றவை.

கழிவு உருவாகும் இடங்கள்
-----------------------

மனிதச் செயல்பாடுகளின் விளைவாக உருவாகும் விரும்பத்தகாத கழிவுப் பொருட்கள் தேங்கி விடுவதால் நிலம் மாசுபட்டு மண்வளம் பாதிக்கப்படுகிறது. இக்கழிவுகளில் குப்பை, காகிதம், துணி, மரக்கட்டை, பிளாஸ்டிக் இரும்புக் கழிவுகள் மீதமான உணவுப்பொருட்கள், பண்ணைக்கழிவுகள் முதலியவை அடங்கும். 1997ல் 480 லட்சம் டன்களாக இருந்த நகா்புறக் கழிவுகள் தற்போது 10 கோடி டன்களாக அதிகரித்துள்ளது.

மேற்கோள்
--------

1. ↑  UNICEF - நவம்பர்2011- பள்ளி சுகாதாரம் மற்றும் உடல்நலக் கல்வி ஆசிரியர் கையேடு
**மனாமா** ஐக்கிய அரபு அமீரகத்தில் அஜ்மான் மாநிலத்தில் உள்ள ஒரு சிறிய நகரமாகும். இந்நிலப்பகுதியில் விவசாயத்திற்கு முக்கியத்துவம் அளிக்கப்படுகிறது.மேலும் ஐக்கிய அரபு அமீரகத்தில் முன்னணி ராணுவ தளம் இங்கு செயல்பட்டு வருகிறது.

வரலாறு
------

1920 களின் பிற்பகுதியில் தொழிற்துறையின் வீழ்ச்சியைத் தொடர்ந்து, அஜ்மான் ஆட்சியாளர் ஷேக் ரஷீத் அல் நுயிமி, அஜ்மானின் 'ரொட்டி கூடை' என்ற வளச்சி திட்டத்தின் ஒரு பகுதியாக மனாமாவை அடையாளம் கண்டு, பப்பாளி,எலுமிச்சை மரங்கள் உட்பட பல பயிர்களை உருவாக்க முயன்றார்.இங்கு 1930 களில் தேன் சேகரிப்பது முறைப்படுத்தப்பட்டது.இங்கு உலகத்தரம் வாய்ந்த இரு தேன் வகைகளும் இரண்டு பருவங்களிலும் கிடைக்கிறது.

அஞ்சல் தலை சேகரிப்பு
--------------------

1972ல் மனாமா பெயர் பொறித்து வெளியிடப்பட்ட அஞ்சல் தலை 
1963 ஆம் ஆண்டில், பிரிட்டனின் காலணி மாநிலங்களின் தபால் அமைப்புகளுக்கு பிரிட்டன் பொறுப்பை ஏற்றது. 1964 ஆம் ஆண்டில் அரசாங்கத்திற்கு அஞ்சல் தலை உற்பத்திக்கான உரிமத்தை அமெரிக்க அஞ்சல் தலை தொழில்முனைவோரான ஃபின்கேர் கென்னி அஜ்மானுடன் ஒரு ஒப்பந்தம் செய்தார்.பின்னர் இது போன்ற ஒப்பந்தங்களை புஜைரா ஆட்சியாளரிடமும் செய்தார்.

1. ↑  Wilson, Graeme (2010). *Rashid, Portrait of a Ruler*. UAE: Media Prima. பக். 68–71. பன்னாட்டுத் தரப்புத்தக எண்:9789948152880.
2. ↑  "Agreement between Mohammed Al Sharqi & Finbar Kenny". *Oh My Gosh*. 1 November 2014 அன்று பார்க்கப்பட்டது.
அறிமுகம்
--------

மனித உரிமைகள் என்பது "இந்திய அரசியலமைப்புச் சட்டத்தினால் உறுதி செய்யப்பட்ட அல்லது இந்திய நீதிமன்றங்களால் அமல்படுத்தக்கூடிய பன்னாட்டு உடன்படிக்கையில் உள்ளடங்கிய வாழ்வு, சுதந்திரம், சமத்துவம், தனிநபர் மாண்பு பற்றிய உரிமைகளைக் குறிக்கும்".பள்ளிகள், கல்வி நிறுவனங்கள் மற்றும் பொது மக்கள் ஆகியோரிடையே மனித உரிமைகளின் கருத்து, வரலாறு மற்றும் விதிகளை கற்பிப்பதேயாகும்.மனித உரிமைக் கல்வி பற்றிய விழிப்புணர்வை பெற அறிந்து கொள்வதற்கு மனித உரிமைக் கல்வி பெரிதும் உதவுகிறது என்ற கருத்தில் சர்வதேச சமூகத்திற்கு உடன்பாடுள்ளது.

மனித உரிமை வகைகள்
-----------------

1. குடிமையியல் உரிமைகள்
2. அரசியல் உரிமைகள்
3. பொருளாதார உரிமைகள்
4. சமூக உரிமைகள்
5. கலாச்சார உரிமைகள்

தனிமனிதருக்குரிய உரிமைகள்
-------------------------

1. குடிமை உரிமைகள்
2. அரசியல் உரிமைகள்
3. பொருளாதார,சமூக,பண்பாட்டு உரிமைகள்
4. குழுக்களின் உரிமைகள்
5. பெண்களுக்கான உரிமைகள்
6. குழந்தைகள், இளங்குற்றவாளிகளுக்கான உரிமைகள்
7. சிறைக்கைதிகளின் உரிமைகள்

பள்ளிகளில் மனித உரிமைக் கல்வி
-----------------------------

கல்வி வழி மனித உரிமைகள் மற்றும் கல்வியில் மனித உரிமைகள் போன்றவைகளை கற்பிப்பதற்கு தகுந்த சூழல் பள்ளிகளில் உருவாக்கப்பட வேண்டும்.பள்ளிகளில் மனித உரிமைக் கல்வியை உள்ளடக்குதல் வேண்டும்.

21 ஆம் நூற்றாண்டில் மனித உரிமைக் கல்வி
--------------------------------------

முன்னேற்றத்திற்கான உத்தியாக பயன்படுகிறது.மேம்பாட்டிற்காக பயன்படுகிறது.பெண்களின் உரிமையை நிலைநாட்ட பயன்படுகிறது.

மேற்கோள்கள்
-----------

மனித உரிமைக் கல்வி ஆசிரியர்களுக்கான கருத்து ஆதாரக் கையேடு(2005-2007),மனித உரிமைக் கல்வி நிறுவனம், மதுரை.
**காலிக் அமில வினையாக்கி** (Gallic acid reagent) என்பது காலிக் அமிலமும் கந்தக அமிலமும் சேர்ந்த ஒரு வினையாக்கியாகும். சிறுநீர், இரத்தம், வியர்வை போன்ற மாதிரிகளில் போதைப்பொருள் அல்லது அவற்றின் வளர்சிதைமாற்ற முன்னோடி வேதிப்பொருள்களை உடனடி சோதனை மூலம் முன்கூட்டியே அடையாளம் காண இவ்வினைப்பொருள் பயன்படுகிறது. 
ஒவ்வொரு 10 மில்லி கந்தக அமிலத்திற்கும் 0.5 கிராம் காலிக் அமிலம் பயன்படுத்தப்படுகிறது. இதே விகித்த்தில் கந்தக அமிலத்திலுள்ள புரோப்பைல் காலேட்டு எனப்படும் காலிக் அமில என் – புரோப்பைல் எசுத்தரையும் இதற்காகப் பயன்படுத்தலாம். 
இதன் குறுகிய ஆயுள் (விரைவில் வெளிறிய ஊதா நிறமாக மாறுவதால்) சில நேரங்களில் தனி புட்டியில் காலிக் அமிலத்தை எத்தனாலில் கரைத்து வைத்துக் கொண்டு பரிசோதிக்கும் நேரத்தில் கந்தக அமிலத்தை சேர்ப்பதன் மூலம் தயாரிக்கப்படுகிறது. இந்த செயல்முறையில் 100 மில்லி எத்தனால் பயன்படுத்தப்படுகிறது. எத்தனாலில் உள்ள இந்த காலிக் அமிலத்தில் ஒரு துளி கந்த அமிலம் மட்டும் சேர்க்கப்பட்டு வினையாக்கி தயாரித்துக் கொள்ளப்படுகிறது ..

பல்வேறு பொருட்களுடன் 30 வினாடிகளுக்குப் பின்னர் காலிக் அமில வினையாக்கியின் நிறங்கள்| பொருள் | நிறங்கள் |
| --- | --- |
| மெத்திலோன் | மஞ்சள் |
| மெத்திலீன்டையாக்சிபைரோவலேரோன் | மஞ்சள் |
| மெப்பீட்ரோன் | வினையில்லை |
| மெத்கேத்தினோன் | வினையில்லை |
| கேத்தினோன் | வினையில்லை |
| [[3-புளோரோமெத்கேத்தினோன் | வினையில்லை |

இதையும் காண்க
-------------

* போலின் வினையாக்கி
* சுவிக்கர் வினையாக்கி

மேற்கோள்கள்
-----------

1. 1 2  "Colour Tests for Precursor Chemicals of Amphetamine-Type Substances" (pdf). UNODC. December 2007. p. 38. 28 November 2015 அன்று பார்க்கப்பட்டது.
2. ↑  Rapid Testing Methods of Drugs of Abuse. Manual for use by national law enforcement and narcotics laboratory personnel (ST/NAR/13/REV.1), United Nations, New York, 1994.
3. 1 2 3 4 5 6 7  Toole, Kaitlyn E (2012). "Color Tests for the Preliminary Identification of Methcathinone and Analogues of Methcathinone". *Microgram* **9** (1).. பார்த்த நாள்: 2020-01-19.
மனித உரிமைகள் தொடர்பாக பல்வேறு வழிகளில் விமர்சனங்கள் முன்வைக்கப்படுகின்றன. விலை பயன் நோக்கில், வரலாற்று நோக்கில், சமய நோக்கில், உள்ளடக்க நோக்கில் என பல பார்வைகளில் விமர்சனங்கள் முன்வைக்கப்படுகின்றன. பின்வருவன அவற்றின் சுருக்கங்கள் ஆகும்.

கொள்கை வெளிப்பாடுகளும் நடைமுறையும்
----------------------------------

உலகின் பெரும்பால நாடுகள் மனித உரிமைகளுக்கு சார்பான சான்றுரைகளை, உடன்படிக்கைகளை, கொள்கைகளை ஏற்றுக் கொண்டுள்ளன. ஆனால் பல நாடுகளில் இவற்றை நிறைவேற்றதக்க நிர்பந்தங்களோ, சூழ்நிலைகளோ இல்லை. இதனால் கருத்திய மனித உரிமைகளுக்கும், நடைமுறையில் மனித உரிமைகளுக்கும் பாரிய வேறுபாடு உள்ளது.

பொருள் இழந்து போகும் விரிபு பெறும் உரிமைக் கோரிக்கைகள்
------------------------------------------------------

அடிப்படை குடிசார் அரசியல் உரிமைகளில் இருந்து இன்று மூன்றாம், நான்காம் தலைமுறை உரிமைகள் என்று பல வகையான கோரிக்கைகள் உரிமைகள் என்ற போர்வையில் முன்வைக்கப்படுகின்றன. தகுந்த காதலருக்கான உரிமை, தகுந்த ஓய்வுக்கான உரிமை, தகுந்த நட்புக்காண உரிமை, வேக கட்டுப்பாட்டை மீற உரிமை போன்று உரிமைகளின் விரிவாக்கம் உரிமைகளை பொருள் இழக்க வைக்கிறது.

மனித உரிமைகள் எதிர் மக்கள் உரிமைகள்
-----------------------------------

மனித உரிமைகள் பொதுவாக தனிமனித உரிமைகள் என்ற வடிவமைப்பிலேயே விபரிக்கப்படுகின்றன. எனினும் பல சூழ்நிலைகளில் ஒரு மக்கள் குழுவின் உரிமைகள் பற்றிப் பேசுவது அவசியமாகிறது. குறிப்பாக முதற்குடிமக்கள் உரிமைகள், சிறுபான்மை மக்கள் உரிமைகள் பற்றிப் பேசும் போது மனித உரிமைகள் ஒரு மக்கள் குழுவின் உரிமைகளாகப் பரிணாமிக்கின்றன. ஆனால் தற்போதைய மேற்குலக மனித உரிமைகள் வரையறைகள் இதை போதிய அளவு கருத்தில் கொள்ளவில்லை.

மனித உரிமைகளும் பண்பாட்டுச் சூழ்நிலைகளும்
-----------------------------------------

மனித உரிமைகளின் வரையறைகள் பெரும்பாலும் மேற்குநாடுகளிலேயே வளர்ச்சி பெற்றன. இதனால் இசுலாமிய நாடுகள், சீனா போன்ற நாடுகள் இவை எல்லாம் தமக்குப் பொருந்தாது என்றும், மனித உரிமைகள் பற்றிய தமது வரையறைகள் தமது பண்பாட்டு அரசியல் சூழலில் இருந்து பெறப்படுதாகவும் வாதிக்கின்றன. குறிப்பாக இசுலாமிய மனித உரிமை அறிக்கைகளில் உறுதி செய்யப்படாத பெண்கள் சமவுரிமை, மற்றும் சீனாவில் உறுதி செய்யப்பட்டாத அரசியல் மற்றும் குடியல் உரிமைகளுக்கு இந்தக் காரணம் தரப்படுகிறது.

மேற்கோள்கள்
-----------

1. ↑  "The world has become man's right and everything in it has become a right: the desire for love the right to love, the desire for rest the right to rest, the desire for friendship the right to friendship, the desire to exceed the speed limit the right to speed limit..." - Milan Kundera
**ஏ. மலர்மன்னன்** (A. Malarmannan) (1937 - 18 மே 2014) ஒரு இந்திய அரசியல்வாதியும் மற்றும் தமிழ்நாடு சட்டப்பேரவையின் முன்னாள் உறுப்பினரும் ஆவார்.

சட்டமன்ற உறுப்பினர்
-------------------

திருச்சிராப்பள்ளி சட்டப்பேரவைத் தொகுதியில் இருந்து இரண்டு முறை தமிழக சட்டப்பேரவைக்கு (1984 மற்றும் 1989 ஆம் ஆண்டுகள்) திராவிட முன்னேற்றக் கழகத்தின் வேட்பாளராக தேர்ந்தெடுக்கப்பட்டார்.

மறுமலர்ச்சி திராவிட முன்னேற்றக் கழக உறுப்பினராக
-----------------------------------------------

1993 ஆம் ஆண்டில் திராவிட முன்னேற்றக் கழகத்திலிருந்து வெளியேறி வைகோ மறுமலர்ச்சி திராவிட முன்னேற்றக் கழகத்தைத் தொடங்கிய போது அக்கட்சியில் இணைந்தார். மலர்மன்னன் மறுமலர்ச்சி திராவிட முன்னேற்றக் கழகத்தில் தொடர்ந்து பல முக்கியப் பொறுப்புகளை வகித்தார்.

அரசியல் வாழ்க்கை
----------------

மலர்மண்ணன் 1937 ஆம் ஆண்டில் திருச்சிராப்பள்ளியில் பிறந்தார். கா. ந. அண்ணாத்துரையின் பேச்சால் ஈர்க்கப்பட்ட அவர் தனது சிறு வயதிலேயே திராவிட முன்னேற்றக் கழகத்தில் இணைந்தார். 1960 களின் முற்பகுதியில் இருந்து அவர் பொது நலனுக்கான பல்வேறு போராட்டங்களில் பங்கேற்றார். மேலும் 1976 இல் அவர் அவசரநிலைக்கு எதிராக ஆர்ப்பாட்டம் செய்ததற்காக மிசாவின் கீழ் கைதானார். அவர் வைகோவின் நெருக்கமானவராகவும் திராவிட முன்னேற்றக் கழகத்தில் இருந்தபோது முன்னாள் முதல்வர் கருணாநிதியுடன் நெருக்கமாக இருந்தார். 1970 கள் மற்றும் 80 களில் திமுக திருச்சிராப்பள்ளி நகர்மன்றத் தலைவராகவும், திமுக மாநில தணிக்கைக் குழு உறுப்பினராகவும், திருச்சிராப்பள்ளி நகர பொருளாளர் மற்றும் திருச்சிராப்பள்ளி நகர திமுக செயலாளராகவும் இருந்தார். கூடுதலாக, அவர் பல தமிழக சட்டமன்ற சபை குழுக்களில் உறுப்பினராக இருந்தார், திருச்சிராப்பள்ளி மாவட்ட வணிகர்கள் சங்கத் தலைவர், திருச்சிராப்பள்ளி கூட்டுறவு சங்கத் தலைவர், பல்வேறு கூட்டுறவு அமைப்புகள் மற்றும் தொழிற்சங்கங்களுக்கான தலைவராகவும் பணியாற்றினார்.1994 ஆம் ஆண்டில் மதிமுக நிறுவப்பட்ட பின்னர் அவர் முக்கிய தலைவராகவும், திருச்சிராப்பள்ளி மாவட்ட செயலாளராகவும் 20 ஆண்டுகள் இருந்தார். அவர் மதிமுக உறுப்பினர்களால் மிகவும் மதிக்கப்பட்டார். மேலும், அரசியல் செயற்பாட்டாளர்களின் மரியாதையைக் கட்சிகளுக்கு அப்பாற்பட்டும் பெற்றிருந்தார். அவர் தலைமை, நேர்மை, எளிமை மற்றும் கடின உழைப்பு காரணமாக மரியாதை மற்றும் விசுவாசமான பின்தொடர்வோரைப் பெற்றார். இரண்டு பதிற்றாண்டுகளுக்கு முன்னர் கட்சி அமைக்கப்பட்டபோது வைகோ பெயரை மதிமுகவின் பொதுச் செயலாளராக முன்மொழிந்தவர் ஆவார். உடல்நலக்குறைவு காரணமாக தனது 77 வயதில் சென்னை அப்பல்லோ மருத்துவமனையில் இறந்தார்.

மேற்கோள்கள்
-----------

1. ↑
2. 1 2  "Malarmannan passes away". *The Hindu*. 20 May 2014.. பார்த்த நாள்: 22 November 2018.
3. ↑  Reporter, Staff (8 July 2014). "‘MDMK moves forward because of dedicated cadre’". *தி இந்து*.. பார்த்த நாள்: 22 November 2018.
4. ↑
5. ↑  "காப்பகப்படுத்தப்பட்ட நகல்". 2014-06-08 அன்று மூலம் பரணிடப்பட்டது. 2019-09-13 அன்று பார்க்கப்பட்டது.
6. ↑   › 9th\_1989PDF
7. ↑   › archivePDF
review 1985-88 - Tamil Nadu Legislative Assembly - Tamil Nadu Government